Jules Diederich

De Jules Diederich, gebuer den 11. Abrëll 1864 zu Fenteng, a gestuerwen den 9. Juli 1930 an der Stad Lëtzebuerg, war e lëtzebuergesche VeterinärTheves 1991, S. 212-213..

De Jules Diederich huet zu Cureghem Veterinärmedezin studéiert an do den 22. Oktober 1887 säin Ofschlossexamen als Veterinär gemaach. Dono huet hie sech zu Lëtzebuerg als Véidokter etabléiert. Hie war vun 1902 bis 1912 Direkter vum Hollerecher Schluechthaus. Am Mäerz 1904 ass hie Staatsveterinär fir de Kanton Lëtzebuerg genannt ginn.

Vun 1902 bis 1904 war hien DeputéiertenAls, N. & R.L. Philippart, 1994. La Chambre des Députés: histoire et lieux de travail. Luxembourg, 559 S..

Zesumme mam Dr. Auguste Praum huet hien 1911 eng Broschür iwwer d'Tuberkulos beim Rand a beim Schwäin erausginn, déi s'unhand vun de Publikatioune vum däitsche Veterinär Hugo Rautmann (gebuer 1879), zesummegestallt haten. De Rautman war den Auteur, ënner anerem, vum Buch «Die Tuberkulose beim Rind und Schwein und ihre Bekämpfung in der Praxis» (Faber, Magdeburg 1909, Bücherei der 'Landwirtschaftlichen Umschau', Bd. 2).

Fir un hien z'erënnere gouf zu Hesper eng Strooss no him genannt: d'Rue Jules-Diederich

 Gielchen 


 Literatur 
 Theves, G., 1991. Le Luxembourg et ses vétérinaires, 1790-1990. Luxembourg, Arts et Livres, 310 S.

Kategorie:Gebuer 1864
Kategorie:Gestuerwen 1930
Kategorie:Lëtzebuergesch Veterinären
Kategorie:Lëtzebuergesch Auteuren
Kategorie:Lëtzebuergesch Deputéiert
Kategorie:Chevalier de l'ordre de la couronne de chêne